Diari Oficial de la Generalitat Valenciana


Sumari del DOGV 2915, del 24-01-1997 (1997/884725)

ACORD de 23 d'octubre de 1996, de la Comissió Territorial d'Urbanisme de València, relatiu a la modificació número 1 del Pla General d'Ordenació Urbana de la Pobla de Vallbona.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   2915

Data del DOGV
:   24-01-1997

Secció del DOGV
:   ALTRES DISPOSICIONS

Número del document
:   1997/884725


Data del document
:   23-10-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 23 d'octubre de 1996, de la Comissió Territorial d'Urbanisme de València, relatiu a la modificació número 1 del Pla General d'Ordenació Urbana de la Pobla de Vallbona.  
La Comissió Territorial d'Urbanisme de València, en la sessió del dia 23 d'octubre de 1996, va adoptar l'acord següent:  
Vist l'expedient tramés per l'Ajuntament de la Pobla de Vallbona, relatiu a la modificació número 1 del Pla General d'Ordenació Urbana de la Pobla de Vallbona, i de conformitat amb els següents  
Antecedents de fet  
Primer  
El Ple de l'Ajuntament va aprovar inicialment l'expedient el 9 de novembre de 1995, i, després del pertinent període d'informació pública, en el qual s'hi van presentar cinc al·legacions, es va aprovar provisionalment el 6 de febrer de 1996.  
Segon  
L'expedient ha sigut remés per triplicat, degudament diligenciat; per tot això està complet i s'ha tramitat d'acord amb el que s'estableix en l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Tercer  
El projecte consta d'una memòria informativa i justificativa, plànols d'informació i d'ordenació, text refós de les normes urbanístiques i conveni urbanístic, per la qual cosa es compleix el que disposa l'article 27 de la Llei Reguladora de l'Activitat Urbanística i en la disposició addicional quarta de la Llei del Sòl No Urbanitzable.  
Quart  
La Pobla de Vallbona té el Pla General d'Ordenació Urbana, aprovat definitivament per la Comissió Territorial d'Urbanisme de València en la sessió de 31 de gener de 1995.  
Cinqué  
L'expedient consta de 29 punts en total, dels quals 22 són pròpiament correccions d'errors materials detectats en el documento de pla general i la resta són diverses modificacions, i passa seguidament a l'estudi de cadascun dels punts.  
Cal fer constar que en l'expedient apareixen les modificacions enumerades de l'1 al 30, si bé la número 28 no és objecte d'aquest en haver sigut desestimada la seua tramitació pel Ple de l'Ajuntament.  
Sisé  
La Comissió Territorial d'Urbanisme de València, en la sessió de 12 de juny de 1996, va adoptar el següent acord: primer, aprovar definitivament els punts 1, 2, 8, 9, 10, 11, 12, 14, 16, 17, 18, 19, 23, 24, 25 i 29; segon, suspendre l'aprovació definitiva dels punts 3, 4, 5, 6, 7 i 15; tercer, denegar l'aprovació definitiva dels punts 13, 20, 21, 22, 26 i 27. Tots aquests de la modificació número 1 del Pla General d'Ordenació Urbana de la Pobla de Vallbona.  
Seté  
Amb data 30 d'agost de 1996, té entrada en el Registre la documentació remesa per l'Ajuntament, aprovada en la sessió plenària municipal del dia 23 d'agost, la qual consta d'una memòria justificativa i d'un plànol aclaridor del punt 15, així com d'un quadre comparatiu d'aprofitaments, i la documentació es refereix únicament i exclusivament al punts que van ser objecte de suspensió.  
Vuité  
La Comissió Informativa de la Comissió Territorial d'Urbanisme de València, en la sessió de 15 d'octubre de 1996, va emetre un informe relatiu al projecte que tractem, i, així, es compleix el preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
La raó per la qual es va procedir a la suspensió dels punts 3, 4, 5, 6, 7 i 15 de la modificació número 1 del Pla General d'Ordenació Urbana de la Pobla de Vallbona consisteix en la necessitat de justificar el compliment del que disposa l'article 55.3 de la Llei Reguladora de l'Activitat Urbanística, i més en concret en la necessitat de completar amb més dotacions els increments lucratius que es produeixen, o bé justificar la no- existència dels esmentats increments. En vista de la documentació aportada, s'estima que del còmput global de la modificació número 1 no es desprén un increment d'aprofitaments lucratius, sinó més bé un descens, per la qual cosa el contingut del precepte mencionat està plenament justificat.  
Segon  
Respecte del punt 6 de la modificació número 1, s'estima incongruent, des d'un punt de vista d'ordenació, la supressió de les reculades del carrer del Bisbe Cervera (i es proposa el pas de 20 m d'alçària a 12 m), més quan s'està estudiant el projecte de la variant CV-375, i el punt de connexió del qual amb el casc urbà de la Pobla de Vallbona limita amb la zona objecte de la modificació, per la qual cosa procedeix ajornar qualsevol qüestió d'ordenació fins que no es concrete la mencionada variant.  
Tercer  
La Comissió Territorial d'Urbanisme és l'òrgan competent per a emetre un dictamen de resolució sobre l'aprovació definitiva dels plans generals i de les seues modificacions, de municipis menors de 50.000 habitants, de conformitat amb el que disposa l'article 38.3 de la Llei Reguladora de l'Activitat Urbanística, en relació amb l'article 10.A per remissió de l'article 9.1, ambdós del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
En vista de tot el que s'ha dit, la Comissió Territorial d'Urbanisme, en la sessió del 23 d'octubre de 1996, acorda:  
1. Suspendre l'aprovació definitiva del punt 6  
2. Aprovar definitivament la resta del document  
Tot això, relatiu a la modificació d'errors del Pla General d'Ordenació Urbana de la Pobla de Vallbona.  
L'Ajuntament de la Pobla de Vallbona haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no posa fi a la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de publicació.  
Tot això sense perjudici que es puga exercir qualsevol altre recurs que s'estime pertinent.  
València 23 d'octubre de 1996  
El Secretario de la Comisión Territorial de Urbanismo,  
JOSÉ MANUEL PALAU NAVARRO